
Layang Undhang-Undhang (Rijksblad) Kasultanan 


1918 Angka 16. Bab wawenang bumi. Bab amaringake wawe- 
nang panggadhuhe bumi sarta wawenang pang 
anggo bumi, 


Pranatan dalem lngkang Sinuhun kanjeng Sultan katiti 
mangsan kaping 8 Agustus 1918 angka 17/1. 


Ingsun Ingkang Sinuhun Kanjeng Sultan, sabanjure. 


ingsun anggalih, tumrape bumi Ningsun kang wus kaprana - 
ta maneh, perlu diyasani pranatan kang sumrambah tumrap 
amarengi wawenang panggadhuhe bumi marang kalurahan kang 
dianakake ing pambangune pranatan anyar mau, apa maneh 
amaringi wawenang panganggo bumi marang kang padha mang- 
gon ing bumi kono, supaya samongso pambangune pranatan 
wus tinindakeke ing bumi liyane sajeroning Karaton Ning- 
sun, pranatan mau kena ditindakake ing bumi mau. 


Marmane kang dadi dhawuh Ingsun 


è 


Ingsun ayasa pranatan kaya kang kasebut ingisor iki: 


Bab amaringake wawenang panggadhuhe bumi marang kalurah- 
an kang wus dianakake ing pambangune pranatan anyar, apa 
maneh amaringake wawenang panganggo bumi marang kang pa- 
dha manggon ing bumi kono. 


Bab 1l 


Ingsun anglestarekake watone, sakabehe bumi kang ora ana 
tandha yektine kadarbe ing liya mawa wawenang eigendom, 
dadi bumi kagungane karaton Ntigsun Ngayogyakarta 


Bab 2 


{1) Bumi Ningsun bawah Karaton Ningsun Ngayogyakarta kang 
wus kapranata maneh, iku kabupaten Gunung Kidul sar- 
ta Kulon Progo. 


(2) Samongsa panatane pambangune pranatan anyar ing bumi 
Ningsun liyane kang kasebut ing adeg-adeg 1 dhuwur 

iki wus rampung, sarta pambangune pranatan anyar ke- 
na ditindakake ing bumi kono, iku bumi Ningsun mau 
uga bakal kabawah ing pranatan anyar, mawa dianakake 
layange Undhang-Undhang Papatih Ingsun. 


(3) Wiwit ing titi mangsa tumindake layang Undhang-Un- 
dhang kasebut ing adeg-adeg dhuwur iki, bab-bab ka- 
sebut ing ngisor iki tinumrapake marang bumi Ningsun 
kang kasebut ing layange Undhang-Undhang Papatih 
Ingsun mau. 


Bab 3 


(1) Sakabehing bumi kang wus kapranatan maneh, kang wus 
terang dianggo uwong cilik, dienggoni utawa diolah 
ajeg utawa nganggo bera pangolahe, kadi dene kang ka 
sebut ing register kalurahan, iku padha diparengake 
marang kalurahan anyar mawa wawenang panggadhuh cara 
Jawa, dene bumi kang diparingake marang siji -sijine 
kalurahan mau, bumi kang kalebu ing waweñgkon kalu- 
rahan, miturut register kalurahan. 


'(2) Wawenange panggadhuh kasebut ing adeg-adeg dhuwur 
iki kasirnakake, manawa saka panemune bupati kang 
ambawahake, bumine sapuluh tahun urut-urutane ora di 
olah utawa ora dienggoni. 


Bab 4 


Kajaba wawenange panggadhuh tumtrap bumi lungguhe lurah 
sarta prabot kalurahan, tuwin bumi kang diparingake mi~- 
nangka dadi pensiyune (pangarem areme) para bekel kang 
“padha dilereni, iku wawenang panggadhuh kang kasebut ing 
bab 3 diparingake marang kalurahan mawa anglestarekake 
wawenange kang padha nganggo bumi ing nalika tumindake 
pambangune pranatan anyar, wawenange nganggo bumi kang 
dianggo ing nalika iku, ditetepake turun tumurun, sarta 
siji-sijine kalurahan, sapira kang dadi wajibe dhewe- 
dhewe, dipasrahi amranata dhewe ngatase angliyakake bumi 
sajerone sawatara lawase sarta angliyerake wewanange nga 
nggo bumi mau, samono iku mawa angelingi papacak-papacak 
kang wus utawa kang bakal Ingsun dhawuhake, utawa kang 
panindake terang dhawuh Ingsun. 

Bab 5 


(1) Ing samongsa-mongsa Ingsun kena mundhute kundur bumi 
sawatara bageyan kang padha diparingake marang kalu- 
rahan mawa wawenang panggadhuh, manawa bumi mau ba- 
kal diparingake marang kabudidayan tatanen, dene ka- 
budidayar tatanen iku bakal Ingsun paringi wawenang 
ingatase bumi mau miturut pranatan bab pamajege bu- 
mi, mungguh laku-lakune kang kasebut ing dhuwur iki 
bakal kapranata kamot ing pranatan. 


(2) Kang padha anduweni bageyan bumi ing kalurahan kang 
bumine diparingake marang kabudidayan tatanen kase- 
but ing dhuwur iki, padha kena diwajibake anindakake 
pagaweyan mawa bayaran tumrap kaperluaning kabudida- 
yan tatanen kasebut ing adeg-adeg dhuwur iki. Mung- 
guh tumindake ing pagaweyan mau tumeka ing waktu 
kang katetepake ing tembe. 


Bab 6 


Kajaba tumrap lalakon kang kasebut ing bab 5, Ingsun ora 
bakal mundhut bumi kang dianggo uwong cilik manut kang 
katamtokake ing bab 3, manawa ora tumrap kaperluaning 
akeh, samono iku mawa amaringi karugian kang tinamtokake 
dening Papatih Ingsun sabiyantu katayan kanjeng tuwan Re 
siden ing Ngayogyakarta, sawuse karembug dening comissi 
juru taksir, dene panindake kang kasebut dhuwur iki, ma- 
nut kang bakal tinantokake ing tembe kamot ing layange 
Undhang-Undhang Papatih Ingsun. 


Bab 7 


(1) Bumi sacukupe, sabisa-bisane amba-ambane 1/5 bumi 
kabeh, kudu lestari dadi melike kalurahan, kang sapi 
san minongka dadi lungguhe lurah sarta prabot kalu- 
rahan, kang kapindho minongka dadi pangarem - areme 
para bekel saalame dhewe kang kabekelane disirnakake 
jalaran saka pambangune pranatan anyar sarta ora bi- 
sa kapilih dadi lurah utawa praboting kalurahan 
anyar, kang katelu kanggo anyukupi kaperluaning ka- 
lurahan kang tumrap ingakeh. 

(2) Pambagene kanggo anyukupi kaperluan telung bab kase- 
but ing adeg-adeg dhuwur iki, ditindakake kalurahan 
sawuse dimupakati Bupati kang ambawahake. 


Bab 8 


Awit saka surasane pranatan iki, sakabehing pranatan 
kang amranata bab kang kasebut ing pranatan iki, kang 
isih tumindak padha lngsun suwak. 


Dhumawuh ing Karaton Ngayogyakarta Hadi Ningrat, tanggal 
kaping 22 Syawal tahun Be 1848, utawa kaping 8 Agustus 
1918. 


Sabiyantu kalayan manira, 
kanjeng tuwan Residen, 
ing Ngayogyakarta, Asma dalem cap 
Canne 


Kapareng kaundhangake 
Papatih dalem 
Pangeran Haryo Hadipati 
Danurejo 
Kaundhangake kaping 2 September 1918 


Papatih dalem, 
Pangeran Haryo Hadipati, 
Danurejo 





